《少华山》
宋代·李廌

少华连延翠烟永，细路缘云上高顶。
奇峰西奔入秦蜀，幽谷南通接荆郢。
昔年蛟龙忽变化，怒蹙山巅压州境。
山灵吐怪助豪强，地轴狂推如转梗。
盘龙七社万户余，卵覆巢倾伸臂猛。
近来又说神羊岭，六里横开罅如井。
居民惴惴已忧疑，惟恐蛟龙怒还逞。
勿令岸谷复颠移，鼓铸神功烦禹鼎。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。